Dmitri Tšuvahhin

Dmitri Stepanovitš Tšuvahhin (vene keeles Дмитрий Степанович Чувахин; 1903–1997) oli Nõukogude Liidu diplomaat (erakorraline ja täievoliline suursaadik).

Elulugu
Haridustee
Ta õppis Moskva ehitusinseneride instituudis, mille lõpetas 1934. aastal. Aastatel 1936−1938 õppis Moskva idateaduste instituudis. 

Diplomaat
Pärast õpingute lõppu sai temast Nõukogude Liidu USA täievolilise esinduse (alates 1941 suursaatkond) kaastööline. Aastatel 1942−1945 oli ta Nõukogude Liidu välisasjade rahvakomissariaadi osakonnajuhataja asetäitja. Seejärel nimetati Nõukogude Liidu Jugoslaavia suursaatkonna nõunikuks (1945). Aastatel 1945−1952 oli ta erakorraline ja täievoliline saadik Albaanias. Pärast seda töötas aastatel 1952−1953 Moskvas välisministeeriumis, kus oli Balkani maade osakonna juhataja asetäitja. 1953. aastal määrati erakorraliseks ja täievoliliseks suursaadikuks Kanadasse, kus oli ametis 1958. aastani. Seejärel töötas taas ministeeriumis: aastatel 1958−1959 oli ta Skandinaavia ja aastatel 1961−1964 Kagu-Aasia osakonna juhataja asetäitja. Veebruarist aprillini 1964. aastal oli ta suursaadik lühikest aega eksisteerinud Sansibari ja Pemba Rahvavabariigis. Aastatel 1964−1967 oli ta suursaadik Iisraelis. Seejärel töötas kuni 1970. aastateni välisministeeriumi keskaparaadis.

Autasud
40px Tööpunalipu orden (05.11.1945)
40px Orden "Austuse märk" (31.12.1966)

Kategooria:Nõukogude Liidu suursaadikud
Kategooria:Ordeni "Austuse märk" kavalerid
Kategooria:Tööpunalipu ordeni kavalerid
Kategooria:Sündinud 1903
Kategooria:Surnud 1997